wickkiey/tamil-wikipedia-chunked huggingface dataset:
# ஒலிவர் தட்டச்சுபொறி நிறுவனம்

## வரலாறு

### இல்லினாய்ஸ் ஆண்டுகள்

ஒலிவர் தட்டச்சுபொறி நிறுவனம் 1895 ஆம் ஆண்டு தலைமையகமாக சிகாகோவில் அமைந்துள்ள கிளார்க் மற்றும் ரண்டோல்ப் வீதியின் மூலையில் உள்ள கட்டிடத்தில் ஒன்பதாவது மாடியில் செயல்பட தொடங்கியது . 1986 ஆம் ஆண்டு உற்பத்தி பிரிவானது அயோவாவில் இருந்து வூட்ஸ்டோக்கில் அமைந்துள்ள வீலெர் & தப்பன் நிறுவனத்தால் உபயோகிக்கப்பட்ட ஒரு காலியான தொழிற்சாலைக்கு இடம்மாற்றப்பட்டது, இது ஒலிவருக்கு வூட்ஸ்டோக்கால், நிறுவனம் குறைந்தளவு 5 ஆண்டுகள் செயல்பட வேண்டும் என்ற நிபந்தனையில் நன்கொடையாக வழங்கப்பட்டது. உற்பத்தியானது ஆறு பிரிவுகளாக பிரிக்கப்பட்டது அவையாவன: வகைபட்டியல், இடம்மாற்றல், ஒன்றிணைத்தல், ஒழுங்கமைத்தல், சீரமைத்தல், மேற்பார்வை செய்தல் மற்றும் ஒரு ஒழுங்கமைத்தல் அறையும் காணப்பட்டது. நிறுவனத்தின் தலைமையகம் 1907 ஆம் ஆண்டு செயற்பாடுகள் நிறைவடைந்த நிலையில் சிக்கோவில் உள்ள ஒலிவர் கட்டிடத்திற்கு மாற்றப்பட்டது, இதுவே தற்பொழுது வரலாற்று இடங்கள் பற்றிய தேசிய பதிவேட்டில் மைல்கல்லாக இருக்கின்றது.  
1899 ஆம் ஆண்டு தொடங்கிய இந்நிறுவனமானது உள்ளநாட்டு விநியோகங்களை மேற்கொள்ளவதற்கு வாடிக்கையாளர்களை ஊக்குவிப்பதன் மூலம் விற்பனை வலையமைப்பை நிறுவியது. இவ்வகையான சந்தைப்படுத்தல் முறை நம்பகத்தன்மையை அடிப்படையாகக் கொண்டு நேரடி விற்பனையை ஊக்குவித்ததுஇ 1905 ஆம் ஆண்டின் பின் கடன் விற்பனைகளையும் ஊக்குவித்தது. 1910 ஆம் ஆண்டின் பிற்பகுதியில் அதிகரித்த சந்தைபோட்டியின் விளைவாக நிறுவனத்தின் உள்ளநாட்டு விற்பனையாளர்களை நீக்கி அவர்களின் தரகுகளால் பெறப்பட்ட சேமிப்பை பயன்படுத்தி, தட்டச்சுபொறிகளின் விலையை அரைவாசியாக $100 (2014 ஆம் ஆண்டில் $1400) க்கு குறைத்தது.  
1947 ஆம் ஆண்டில் நிறுவனம், ஒலிவர் என்னும் பெயரை பல ஐரோப்பிய உற்பத்தி நிறுவனங்களுக்கு உரிமம் கொடுக்க தொடங்கிய போது எண்.20 வடிவமைப்புக்கான உற்பத்தி மீண்டும் தொடங்கியது. நிலையான டெஸ்க்டாப் கணணி உற்பத்தி, எளிதில் தூக்கிச்செல்லக்கூடிய சிறிய மாதிரியின் உருவாக்கத்தின் பின் கைவிடப்பட்டது; நிறுவனம் சிமாக் நியமத்தை கொண்ட ஜேர்மன் வடிவமைப்பை ஒலிவர் நியமமாக விற்பனை செய்ய தொடங்கியது. 1958 ஆம் ஆண்டில் ஒலிவர் நோர்ட்டின்கம் இல் முன்பு பார்லொக் தட்டச்சுபொறி நிறுவனமாக இருந்த பய்ரோன் தடச்சுபொறி நிறுவனத்தை கொள்வனவு செய்தார். உரிமப்படுத்தும் முயற்சிகள் யாவும் தோல்வியை தழுவியது, மற்றும் நிறுவனத்தின் இயந்திர கருவிகள் ஜெர்மனில் உள்ள தொழிற்சாலைக்கு மாற்றப்பட்டது.
# ஒலிவர் தட்டச்சுபொறி நிறுவனம்

## தட்டச்சுப்பொறிகள்

### வடிவமைப்பு

ஒலிவர் தட்டச்சுபொறிகளின் பொது வடிவமைப்பு நிறுவனத்தின் வரலாறு முழுவதும் மாறாமல் காணப்பட்டது. "front strike" போன்ற உறுதியான வடிவமைப்பானது 1889-91 காலகட்டத்தில் காப்புரிமையை பெற்றது, ஆனால் ஒரு பயனுள்ள தெரியும் அச்சுகளை காட்டும் வேறு இயந்திரங்கள் 1987 ஆம் அண்டு வரை உற்பத்தி செய்யப்படவில்லை, ஒலிவர் பொறி அறிமுகபடுத்தி மூன்று ஆண்டுகளின் பின் அண்டர்வூட் இயந்திரம் சந்தைக்கு அறிமுகபடுத்தப்பட்டது.  
ஒலிவர் விசைப்பலகையானது வில் வடிவில் வளைந்திருப்பதோடு (அதாவது தலைகீழ் U வடிவம்) தட்டச்சின் இரு புறங்களும் கோபுரம் போல் உயர்ந்திருக்கும். விசைபலகையானது படிப்படியாக பெரிதாக்கும் நோக்கில் மூன்று நிரல்களை கொண்டு QWERTY வடிவமைப்பில் உருவாக்கப்பட்டுள்ளது. கூடுதலான பொத்தான்கள், அதன் அளவு மற்றும் பயன்பாட்டை கருத்தில் கொண்டு இலக்கங்களை குறிக்கும் நான்காவது நிரலில் உள்ளடக்கப்பட்டது பிரித்தானிய ஒலிவர் தட்டச்சுபொறி நிறுவனம் உருவாக்கிய இல.20, இல.21 மற்றும் சிறிய மாதிரிகள் நான்கு நிரல் கொண்ட விசைப்பலகைகளையே கொண்டிருந்தன.
# ஒலிவர் தட்டச்சுபொறி நிறுவனம்

## தட்டச்சுப்பொறிகள்

### நிறம்

ஒலிவர் தட்டச்சுபொறிகள் வாடிக்கையாளரின் விருப்பத்திற்கு இணங்க ஒலிவ் பச்சை அல்லது நிக்கல் முலாம் நிறத்தில் தயாரிக்கப்படுவதுடன் விசைப்பலகை வெள்ளை அல்லது கறுப்பு நிறத்தில் உற்பத்தி செய்யபடுகின்றன. மாதிரி இல. 3 இயந்திரங்கள் சில பகுதிகளில் மட்டும், சூடான அல்லது ஈரப்பிரதேசங்களுக்கு ஏற்றுமதி செய்வதன் பொருட்டு குரோம் முலாம் பூசப்பட்டது , அதனை விடுத்து ஏனைய பகுதிகளுக்கு பச்சை நிறம் பூசப்பட்டது. இந்நிறமானது மாதிரி இல. 11 ஐ  
| மாதிரி | தயாரித்த ஆண்டுகள் | உற்பத்தி செய்யப்பட்ட எண்ணிக்கை | குறிப்புகள் |  |
| --- | --- | --- | --- | --- |
| இல. 1 | 1894-1896 | 5,000 | முதல் மாதிரி; முற்றிலும் நிக்கல் பூசப்பட்டது; பெயர் பலகைகள் மீது உள்ள "Oliver" இல் "O" மூடப்பட்டது |  |
| இல. 1½ | 1896 | அறியப்படவில்லை | அதிகாரபூர்வமற்ற பட்டம்; இல. 2 நிக்கல் முலாம் பூசப்பட்டது, "O" மூடப்பட்டது |  |
| இல. 2 | 1896-1901 | 30,000 | மேம்படுத்தப்பட்ட காகிதம்; கைப்பிடிகள் சேர்ந்தது; திறந்த "O" (லோகோவை பார்க்க) |  |
| இல. 3/4 | 1902-1907 | 148,000 | அளவு பெரிது; வண்ண நாடா |  |
| இல. 5/6 | 1907-1914 | 311,000 | அளிப்பான் சேர்ந்தது (Backspacer) |  |
| இல. 7/8 | 1914-1915 | 57,000 | இடது எல்லைகோடு விசைப்பலகையின் வலப்புறத்திற்கு மாற்றப்பட்டது |  |
| இல. 9/10 | 1912-1922 | 449,000 | வலது மற்றும் இடது நகர் பொத்தான்கள்; இரு வண்ண நாடா |  |
| இல. 11/12 | 1922-1928 | 35,000 | அமெரிக்காவின் இறுதி உற்பத்தி; கைப்பிடிகள் அகற்றப்பட்டது; கறுப்பு நிறம் | } |  
மாதிரி இல. 2 ஐ தவிர, இரட்டை இலக்கங்களை கொண்ட மாதிரிகள் மிச்சமான பொத்தான்களுடன் (32 ற்கு 28) பண்டைய மொழியமைப்பு கொண்ட நாடுகளுக்கு விற்பதற்காக உருவாக்கப்பட்டது.
# ஒலிவர் தட்டச்சுபொறி நிறுவனம்

## தட்டச்சுப்பொறிகள்

### நிறம்

#### ஐக்கிய இராச்சியம்

பின்வரும் மாதிரிகள் 1930 மற்றும் 1942 ஆம் ஆண்டுகளுக்கு இடையே பிரித்தானிய ஒலிவர் தட்டச்சுப்பொறி நிறுவனத்தின் மூலம் தயாரிக்கப்பட்டது: . உரிமங்களின் உற்பத்தி மாதிரிகள் பல்வேறு பெயர்களின் கீழ் சந்தைப்படுத்தப்பட்டது, உதாரணமாக "Courier" (ஆசுதிரியா), "Fiver" (செருமனி),, "Stolzenberg" (ஐரோப்பிய கண்டம்) and "Revilo" (அர்கெந்தீனா).
# ஐரோப்பிய மற்றும் ஆசிய கிளையின கடற்பறவை

**ஐரோப்பிய மற்றும் ஆசிய கிளையின கடற்பறவையானது** கடற்பறவை இனங்களில் நடுத்தர உருவம் கொண்டதாகும். இந்த வகையான கடல்பறவைகள் பெரும்பாலும் வடக்கு ஆசியா, வட அமெரிக்கா, ஐரோப்பா போன்ற கண்டங்களில் காணப்படுகிறது. குளிர்காலங்களில் இப்பறவைகள் தெற்கு திசை நோக்கி இடம்பெயர்ந்து செல்லுகின்றன. இப்பறவை குளிர்காலங்களில் பொது நிலங்களில் குறுகிய மேய்ச்சலில் உணவைத் தேடிக்கொள்கின்றன.
# ஐரோப்பிய மற்றும் ஆசிய கிளையின கடற்பறவை

## சாட்டுரை

இப்பறவையானது பொதுவாக 40முதல் 46 செ.மீ நீளமானதாகும். வளையம் நிறைந்த கடற்பறவையை விட சிறியதாக உள்ளது. இதன் அலகுப்பகுதி நிறம் மஞ்சள் கலந்த பச்சை நிறம் கொண்டதாக இருந்து, பின்னர் இனப்பெரிக்க காலங்களில் மறுபடுகிறது.இதன் உடல் மேல் பகுதியில் சாம்பல் நிறமும் கீழ் பகுதியில் வெள்ளை கலந்த சாம்பல் நிறத்திலும் காணப்படுகிறது.
இதன் கால்கள் பச்சை மற்றும் மஞ்சள் கலந்து காணப்படுகிறது.
# ஐரோப்பிய மற்றும் ஆசிய கிளையின கடற்பறவை

## மேற்கோள்

- "National Geographic" *Field Guide to the Birds of North* *America*
- * Seabirds, an Identification Guide* by Peter Harrison, (1983)
# ஐரோப்பிய மற்றும் ஆசிய கிளையின கடற்பறவை

## வெளியிணைப்பு

- இணைய பறவை சேகரிப்பில் காணொளிகள், புகைப்படங்கள் மற்றும் ஒலி பதிவுகள்
# ஜோரின் இயக்குதளம்

ஜோரின் இயக்குதளம் டெபியன் லினக்ஸ் வழங்கல் சார்ந்து உருவாக்கபட்டதாகும் .இந்த ஜோரின் இயக்குதளம் வைன் மென்பொருள் உடன் வருகிறது ஆகையால் விண்டோஸ் இயக்குதளத்தில் இருந்து வேறு இயக்குதலத்திற்கு மாற விரும்புபவர்கள். இது ஒரு சிறந்த தேர்வாகும் .இந்த இயக்குதளத்தின் லினக்ஸ் கருனி பதிப்பு 3.2 ஆகும் .பல வரைவியல் பயனர் இடைமுகம் கொண்டு உள்ளது.  
வலை உலாவிகளை நிர்வகிக்க தனி மென்பொருள் இதில் இடப்பட்டு உள்ளது .
இதன் மூலம் வலை உலாவிகளை நிர்வகிப்பது மற்றும் நிறுவுவது எளிதாக உள்ளது.
- 55 மொழிகளில் இந்த இயக்குதளத்தை நம்மால் பயன் படுத்த முடியும்.
| **ஜோரின் இயக்குதள பதிப்பு** | **வெளி இடப்பட்ட தேதி** |  |
| --- | --- | --- |
| 1.0 | 2009-07-01 |  |
| Limited Edition '09 (2.0 Preview) | 2009-12-07 |  |
| 2.0 | 2010-01-01 |  |
| 3.0 | 2010-06-10 |  |
| 4.0 | 2010-12-22 |  |
| 5.0 | 2011-06-06 |  |
| 5.1 | 2012-02-09 |  |
| 5.2 | 2012-03-23 |  |
| 6.0 | 2012-05-19 | } |
# ஆல்பர்ட் சுவைட்சர்

**ஆல்பட்டு சுவைட்சர்** (Albert Schweitzer, 14 சனவரி 1875–4 செப்டம்பர் 1965 ) சமாதானத்துக்காக நோபல் பரிசு பெற்ற அறிஞர்.ஆல்பர்ட் சுவைட்சர் மெய்யறிவாளராகவும் மருத்துவராகவும் மதபோதகராகவும் தொண்டூழியம் செய்த மனித நேயராகவும் விளங்கினார். தம் வாழ்வின் இறுதி வரை அணுக்குண்டு தயாரிப்பு, சோதனைகள் அணு ஆயுதங்கள் ஆகியவற்றுக்கு எதிராகக் குரல் கொடுத்தார்.
# ஆல்பர்ட் சுவைட்சர்

## இளமையும் கல்வியும்

சமயம் இசை கல்வி ஆகியவற்றில் பல தலைமுறைகளாகச் சிறந்து விளங்கிய குடும்பத்தில் பிறந்தார்.
தமது 18ஆவது வயதில் பாரிசு நகரில் வல்லுநர்களிடம் முறையாக இசை பயின்றார்.
1893 ஆம் ஆண்டில் சுடாரசுபர்க்கு பல்கலைக் கழகத்தில் வேதாகமக் கல்வியைக் கற்று முனைவர் பட்டம் பெற்றார்.
1894 இல் படையில் சேர்ந்து பணியாற்றினார்.
1898 இல் பாரிசு நகருக்குச் சென்று காண்ட் தத்துவத்தைப் படித்துப் பட்டம் பெற்றார்.
தத்துவம் இசை கிறித்தவ சமயம் ஆகிய மூன்று துறைகளிலும் முனைவர் பட்டம் பெற்றார்.
ஏழாண்டுக் காலம் மீண்டும் படித்து மருத்துவத் துறையிலும் டாக்டர் பட்டம் பெற்றார்.
அதோடு மட்டுமன்றி வெப்பப் பகுதிகளில் நிலவுகின்ற நோய்களைக் குணப்படுத்தும் முறைகளையும் பாரிசுக்குச் சென்று கற்றுக்கொண்டார்.
தமது 37 ஆம் அகவையில் கெலன் பிரச்சள் என்னும் தொண்டுள்ளம் கொண்டப் பெண்ணைத் திருமணம் செய்துகொண்டார்.
# ஆல்பர்ட் சுவைட்சர்

## மருத்துவப் பணி

1911ஆம் ஆண்டில் மருத்துவப் படிப்பை முடித்த சுவைட்சர்,
கல்வியறிவு இல்லாமல் வறுமையிலும் கடும் நோயிலும் வாடிய ஆப்பிரிக்க நாட்டு ஆதிவாசிகளுக்கு மருத்துவப் பணி புரிய லாம்பர்னே என்னும் ஊருக்குச் செல்லத் தீர்மானித்தார்.
நண்பர்களும் உறவினர்களும் இம்முடிவை எதிர்த்து அவரைத் தடுக்க முயன்றார்கள். சுவைட்சர் அவர்களின் அறிவுரையைச் செவி மடுக்காமல் லாம்பர்னேயில் காட்டுப் பகுதியில் மரங்களால் கட்டப் பட்ட கட்டிடத்தில் சிறிய அளவில் மருத்துவமனையை அமைத்து நோயாளிகளுக்கு மருத்துவம் பார்த்தார். நச்சுக்காய்ச்சல், தொழுநோய் பூச்சிக்கடி ஆகியவற்றால் அங்கு வாழ்ந்த நீக்ரோ இன மக்களுக்கு சிகிச்சை அளித்தார். சுவைட்சர் ஒரு செருமானியர் என்பதாலும் அந்தக் கால கட்டத்தில் முதல் உலகப் போரினால் செருமனிக்கும் பிரான்சுக்கும் பகைமை இருந்ததாலும் பிரஞ்சு அரசு அவரை வீட்டுக் காவலில் வைத்தது.அவர் செய்த மருத்துவப் பணிக்கு இடையூறு செய்தது.
போதிய நிதி வசதியும் மருந்துகளும் மருத்துவக் கருவிகளும் இல்லாததால் தம் சொற்பொழிவுகள் வாயிலாக கிறித்தவ சமயப் பணிஆற்ற பல நாடுகளுக்குப் பயணம் செய்தார்.அப்பயணத்தில் கிடைத்த பணத்தையும் பொருள்களையும் கொண்டு லாம்பர்னேயில் உள்ள மருத்துவமனையை நடத்தி விரிவாக்கினார். மனிதநேயத்துடன் இவர் ஆற்றிய 40ஆண்டுக் கால மருத்துவத் தொண்டைப் போற்றிப் பாராட்டி நோபல் பரிசு 1952 இல் வழங்கப் பட்டது.
# ஆல்பர்ட் சுவைட்சர்

## கொள்கையும் கோட்பாடும்

பிறருக்கு எவ்வாறு தொண்டு செய்ய முடியும் என்பதை அறிந்தவர்களே உண்மையான மகிழ்ச்சியை அடைவார்கள்.  
வாழுகின்ற அனைத்து உயிர்களிடமும் பரிவும் அன்பும் காட்டாதவர்கள் அமைதியைக் காண முடியாது.  
மனிதன் மனித இனம் முழுமைக்கும் சொந்தமானவன்.ஒவ்வொருவரும் மற்றவருக்கு கடமைப் பட்டவர் ஆவர்.  
நம்மை நாமே எண்ணிப் பார்க்கும்போதுதான் நம் உயிரின் விலையில்லா மதிப்பையும் வாழ்க்கையின் நோக்கத்தையும் உணர முடிகிறது. இச்சிந்தனையின் விளைவு பிற உயிர்களை
மதிக்கத் தோன்றும்.பிறரை நேசிக்கத் தோன்றும் எல்லாரும் சமம் ஓர் நிறை என்று கருதத் தோன்றும்.  
மேற்கத்திய நாகரிகம் ஒழுக்கத்தைப் பின்பற்றாமல் அழிந்து வருவதாக சுவைட்சர் வருந்தினார்.  
திருக்குறளுக்கு இணையான ஒரு அறநெறி நூல் உலகிலேயே இல்லை என்று கூறினார். அவர் புலால் உணவை மறுத்து காய்கறி உணவைச் சாப்பிட்டார்.
# ஆல்பர்ட் சுவைட்சர்

## பரிசுகளும் பட்டங்களும்

- பிராங்குபர்டு கோத்தே பரிசு வழங்கப்பட்டது
- பல்வேறு பல்கலைக் கழகங்களில் கௌரவப் பட்டங்கள் வழங்கப் பட்டன.
- நோபல் பரிசு (1952) வழங்கப்பட்டது.
- ஒரு லட்சம் டென்மார்க்கு குரோனர் சானிங் பரிசு வழங்கப்பட்டது (1959)
- ஆல்பர்ட் சுவைட்சர் தமது 90 ஆவது அகவையில் ஆப்பிரிக்க நாட்டில் தாம் கட்டிப் பராமரித்த மருத்துவமனையில் காலமானார்.
# 51 பெகாசி பி

**51 பெகாசி பி** (*51 Pegasi b*) என்பது ஒரு புறக்கோள் ஆகும். இது தோரயமாக 50 ஒளியாண்டுகள் தூரத்தில் பெகாசசு என்ற விண்மீன் குழாமத்தில் உள்ளது. இந்தக் கோள் 51 பெகாசி என்ற விண்மீனைச் சுற்றி வருகிறது. சூரியனைப் போன்ற வீண்மீனைச் சுற்றி வரும் கோள்களில் **51 பெகாசி பி** தான் முதன்முதலில் கண்டறியப்பட்டது. இது வானியல் ஆராய்ச்சியின் மைல்கல்லாகக் கருதப்பட்டது. 51 பெகாசி பி யின் வெப்பநிலை மிகவும் அதிகம். எனவே இது சூடான ஜுப்பிட்டர் வகைகளில் சேர்க்கப்படுகிறது.
# பியூஷ் சஹ்தேவ்

**பியூஷ் சஹ்தேவ்** இவர் ஒரு இந்தியா நாட்டு தொலைக்காட்சி நடிகர். இவர் **சோனி** தொலைக்காட்சியில் ஒளிபரப்பான **மீட் மிலா தீ ரப்பா** என்ற தொடரின் மூலம் சின்னத்திரையில் அறிமுகமானார்.
# பியூஷ் சஹ்தேவ்

## சின்னத்திரை வாழ்க்கை

இவர் **சோனி** தொலைக்காட்சியில் ஒளிபரப்பான **மீட் மிலா தீ ரப்பா** என்ற தொடரின் மூலம் சின்னத்திரையில் அறிமுகமானார், அதை தொடர்ந்து *கர் ஏக் சப்னா*, *கீத்*, புதுக்கவிதை, *ஹம் நே லி ஹேய் - சபத்*, சிவம் போன்ற தொலைக்காட்சி தொடர்களில் நடித்துள்ளார்.  
இவர் தற்பொழுது ஜீ தொலைக்காட்சியில் *சப்னே சுகான் லடக்கான் கே* என்ற தொடரில் நடித்து கொண்டு இருகின்றார்; இத்தொடர் தமிழ் மொழியில் *காற்றுக்கு என்ன வேலி* என்ற பெயரில் மொழிமாற்றம் செய்யப்பட்டு ஜீ தமிழ் தொலைக்காட்சியில் ஒளிபரப்பாகின்றது.
# பியூஷ் சஹ்தேவ்

## சின்னத்திரை

| 2008-09 | மீட் மிலா தீ ரப்பா | சோனி |  |
| --- | --- | --- | --- |
| 2008-09 | கர் ஏக் சப்னா | சகாரா ஒன் |  |
| 2010-11 | கீத் | இசுட்டார் ஒன் |  |
| 2011-12 | புதுக்கவிதை (தொலைக்காட்சித் தொடர்) | ஸ்டார் பிளஸ் |  |
| 2012-13 | ஹம் நே லி ஹேய் - சபத் | லைப் ஓகே |  |
| 2013 | சிவம் (தொலைக்காட்சித் தொடர்) | லைப் ஓகே |  |
| 2013-அறிமுகம் | சப்னே சுகான் லடக்கான் கே | ஜீ தொலைக்காட்சி | } |
# வாணிதாசன் கவிதைகள் தொகுதி 1 (நூல்)

**வாணிதாசன் கவிதைகள்** கவிஞர் வாணிதாசனின் கவிதைகள் தொகுப்பில் முதல் தொகுதியாகும். இந்நூலை மலர் நிலையம் வெளியிட்டுள்ளது. இத்தொகுப்பில் 88 கவிதைகள் இடம்பெற்றுள்ளன. எட்டிப் பழமோ பறைச்சி இதழ் என்று வாணிதாசன் எழுதியமையைச் சுட்டிக்காட்டி மலர் நிலையத்தார், வாணிதாசனின் சமூக சிந்தனையை நூலின் முன்னுரையில் குறிப்பிட்டுள்ளனர்.
# வாணிதாசன் கவிதைகள் தொகுதி 1 (நூல்)

## உள்ளடக்கம்

1. இயற்கை
1. இன்பம்
1. மக்கள்
1. புரட்சி
1. இசைக்குரியார்
1. தமிழ்
1. பூக்காடு
# நேரலை குறுந்தகடு

**நேரலை குறுந்தகடு** (LIVE CD) என்பது வன்தட்டு (HARD DISK DRIVE) துணை இன்றி கணினியின் நினைவகத்தில் இருந்து இயக்குதளத்தை இயக்குவதாகும். இவ்வாறு இயங்கும் இயக்குதளத்தில் நாம் எந்த மென்பொருளையும் நிறுவ இயலாது. ஆனால் ஒரு இயக்குதளத்தில் நாம் செய்யும் வேலைகள் பலவற்றையும் இதிலும் செய்ய இயலும். வன்தட்டில் இருந்து இயங்கும் இயக்குதளத்தை நாம் இயக்கும் பொது நாம் வன் பொருளில் மாற்றங்களை செய்ய இயலும் ஆனால் இந்த நேரலை குறுந்தகட்டில் இருந்து இயங்கும் போது அதனை செய்ய இயலாது. மேலும் இவை கணினியின் தேக்கத்தை சாராமல் செயல்படுகிறது.
# நேரலை குறுந்தகடு

## பயன்கள்

- லினக்ஸ் வழங்கல் வன்தட்டில் நிறுவுதல் .
- மென்பொருளின் புதிய பதிப்புகளை சோதனை
- வன்பொருள் பட்டியல் மற்றும் சோதனையிடல்
- கணினி பழுது நீக்குதல் மறுசீரமைத்தல்
- அதிக பாதுகாப்பு மற்றும் ஊடுருவலை தடுக்கவள்ளது
- கடவு சொல் மாற்றம் மற்றும் திருட்டில் இருந்து பாதுகாத்தல்
- வலை பாதுகாப்பு சோதனை
- கணினியின் முதன்மை அல்லது காப்புநகல் இயகுதலமாக பயன்படுத்தப்படும்
- கணினி தடயவியல்
- இணைய வங்கி பரிவர்த்தனை மேற்கொள்ள ஒரு பாதுகாப்பான மற்றும் நம்பகமான தளத்தை ஏற்படுத்தி தருகிறது .
# இலங்கையின் கலாசாரம்

**இலங்கையின் கலாசாரம்** பல்வேறுபட்ட காரணிகளால் தாக்கம் செல்லுத்தப்பட்ட போதிலும் அது தன்னுடைய புராதன அம்சங்களை தக்க வைத்துக் கொண்டுள்ளது. இலங்கை அதன் நீண்ட வரலாறு மற்றும் பௌத்த பரம்பரையினால் கூடுதலாக தாகத்திற்கு உள்ளாகியது. இந்நாடானது மிகுந்த வளமுள்ள கலைத்திறனான பாரம்பரியம் மற்றும் இசை, நடனம், காட்சிக் கலை ஆகிய நுண் கலைகளை தன்னகத்தே கொண்டுள்ளது. இலங்கையர்களது வாழ்க்கை முறையானது அவர்களுடைய சமையற்கலை ,திருவிழாக்கள் மற்றும் விளையாட்டு முறைகளில் பிரதிபலிக்கின்றது.இலங்கையில் பல்வேறுபட்ட கோணங்களிலும் தென் இந்தியர்களின் வருகை வெளிபடையாக செல்வாக்கு செலுத்துகின்றது.மேலும் போர்த்துக்கேயர், ஒல்லாந்தர், பிரித்தானிய ஆகியவர்களின் குடியேற்றமும் சில துறைகளில் செல்வாக்கு செல்லுத்தி வருகின்றது .வெளிநாடுகளில் இலங்கையின் கலாசாரமானது இலங்கையில் காணப்படும் துடுப்பாட்டம் , உணவு , ஆயுர்வேதம், சமய உருவங்களான பௌத்த கொடி மற்றும் கலாசார ஏற்றுமதிகளான தேநீர் , கறுவா, இரத்தினக்கல் ஆகியவற்றின் காரணமாக பிரபல்யம் அடைந்து காணப்படுகின்றது .ஒவ்வொரு பிராந்தியத்திலும் இலங்கையின் கலாசாரமானது வேறுபட்டு காணப்படுவதன் காரணமாக இலங்கை கலாசாரத்தில் பல்வகைமையினை காணக்கூடியதாக உள்ளது .  
புராதன காலத்திலிருந்து இந்திய துணைக்கண்டத்துடன் இலங்கையின் கலாசாரமானது பின்னிப்பிணைந்துள்ளது. சனத்தொகை: சிங்களவர்கள் 74.8%, இசுலாமியர் 9.23 %, இலங்கை மலையகத் தமிழர் 4.16%, இலங்கைத் தமிழர் 11.21%, ஏனையவை 0.6%
# இலங்கையின் கலாசாரம்

## வரலாறு

இலங்கையின் புராதன வரலாற்றுப் புகழ்பெற்ற ஆதி நூலாகிய மகாவம்சதினை தன்னகத்தே கொண்டுள்ளதன் காரணமாக இலங்கையானது ஆதிகாலம் முதல் கி.மு 500,000 ஆண்டுவரை உள்ள முழு வரலாற்று விபரங்களையும் கடந்த 2000 வருடமாக வைத்துள்ளது. பல்வேறுபட்ட பிற நாடுகளின் தொடர்ச்சியற்ற செல்வாக்குக் காரணமாக பல்வேறு கலாசார மாற்றங்களுக்கு ஏற்ப மாறுதலடைந்து தற்போதைய நிலையை அடைந்துள்ளது. எனினும் புராதன காலத்தில் இருந்து பின்பற்றப்பட்டு வந்த பாரம்பரியம் மற்றும் விழாக்கள் என்பன இலங்கையில் தொன்று தொட்டு வளர்ந்து வந்த சிங்கள மக்களால் மாத்திரமல்லாமல் சிறுப்பான்மை மக்களாலும் பின்பற்றப்பட்டு வருகின்றது. இதனால் இலங்கையானது ஒரு தனித்துவம் வாய்ந்த நாடகத் திகழ்கின்றது.
# இலங்கையின் கலாசாரம்

## காட்சிக் கலை

### கட்டட நிர்மாணக் கலை

இலங்கையில் கி.மு 3ஆம் நூற்றாண்டில் கட்டட நிர்மானக் கலையானது அறிமுகபடுத்தப்பட்டதன் காரணமாக, பௌத்தம் இலங்கையின் கட்டட நிர்மானக் கலையில் குறிப்பிடத்தக்க தாக்கத்தினை செலுத்தி உள்ளது. எனினும் ஐரோப்பா மற்றும் ஆசிய நாடுகளில் உள்ள தொழில்நுட்பம் மற்றும் அதன் பாணி இலங்கையின் கட்டட நிர்மானக் கலையில் பிரதான பங்குவகிக்கின்றது.
# இலங்கையின் கலாசாரம்

## காட்சிக் கலை

### கலைகளும் நுண்கலைகளும்

நீண்ட காலமாக காணப்படும் பௌத்த கலாசாரமே பெரும்பாலான கலைகளுக்கும் நுண்கலைகளுக்கும் தூண்டுதலாக காணப்பட்டது. இதனால் எண்ணற்ற பிராந்தியத்தினையும் உள்ளூர் கலாசாரங்களையும் இக்கலைகளும் நுண்கலைகளும் தன்னகத்தே உள்வாங்கி அதற்கேற்ப தங்களை மாற்றி கொண்டுள்ளன. பெரும்பாலான நிகழ்வுகளில் இலங்கையின் கலைகளானது இறை நம்பிகையினையே பிரதிபலிப்பனவாக காணப்படுகின்றது. இவைகள் ஓவியக் கலை, சிற்பவேலை, கட்டிடக்கலை ஆகியவற்றினூடாக பிரதிநிதித்துவப்படுத்தப்பட்டுள்ளது. குகைகளிலும் வணக்கத்தலங்களிலும் காணப்படும் வர்ணம் தீட்டுதல்கள் இலங்கையில் உள்ள கலைகளில் பிரதான இடத்தினை வகிக்கின்றது. இதனை சிகிரியாவில் உள்ள சுவர் ஓவியங்கள் , தம்புள்ளை வணக்கத்தலங்கள் மற்றும் கண்டியில் உள்ள தலதா மாளிகை வணக்கத்தலத்தில் காணப்படும் வர்ணம் தீட்டுதல்களில் காணக்கூடியதாக உள்ளது. ஏனைய பிரபல்யமான கலைகள் இலங்கயர்களாலும் குடியேற்றவாசிகளாலும் செல்வாக்கிற்கு உட்படுத்தப்பட்டது. உதாரணமாக பாரம்பரிய கைவினை பொருட்கள், மட்பாண்டம் போன்ற கலைகளினை இலங்கையில் உள்ள மத்திய மலை நாடுகளில் காணலாம். இதேபோன்று போர்த்துக்கேயரின் வருகையினால் லேஸ் வேலைப்பாடுகளையும், இந்தோநேஷியர்களினால் பற்றிக் வேலைப்பாடுகளையும் எடுத்துக்கொள்ளலாம். இவைகளில் வெவ்வேறுவிதமான அழகிய வரைபடங்களைக் காணக்கூடியதாக உள்ளது .
# இலங்கையின் கலாசாரம்

## நிகழ்த்துக் கலை

### நடனம்

கண்டிய நடனத்திற்கு இலங்கையானது பிரபல்யம் பெற்றது. இது இலங்கையில் ஆரம்பிக்கப்பட்ட ஒரு நடனக் கலையாகும். முற்காலத்தில் சமய விழாக்களில் மட்டுமே இக்கலை ஆடப்பட்டு வந்தது. தற்போது ஒரு அரங்கக் கலையாக வளர்ச்சி அடைந்துள்ளது. பெரகராக்களிலும் முக்கிய இடம்பெறுகின்றது.
# இலங்கையின் கலாசாரம்

## நிகழ்த்துக் கலை

### இசை

இரு தனித்துவமான காரணிகளான பௌத்தம் மற்றும் போர்த்துக்கேயர்களின் குடியேற்றம் ஆகியவை இலங்கை இசையில் பிரதானமாக செல்வாக்கு செலுத்தயுள்ளன. கி.மு 300 இல் இலங்கையில் புத்தரின் வருகையின் பின்னர் பௌத்தம் பரவத்தொடங்கியது. அதேவேளை போர்த்துக்கேயர்கள் 15ஆம் நூற்றாண்டில் வருகை தந்த வேளையில் அவர்கள் தங்களுடன் உகுலேலே, கித்தார், பள்ளட்ஸ் ஆகியவற்றினை கொண்டுவந்தனர். அத்துடன் அவர்களுடன் ஆபிரிக்க அடிமைகளும் வருகை தந்ததன் காரணமாக இலங்கையின் இசையில் மேலும் பல்வகைமை ஏற்பட்டது. இவ் அடிமைகள் இலங்கை ஆப்பிரிக்கர் என்று அழைக்கப்பட்டதுடன் அவர்களின் நடன இசையானது பைலா என்று அழைக்கப்பட்டது. பாரம்பரிய இலங்கையின் இசையானது மயக்கமூட்டும் கண்டிய மேளத்தினை (கெட்ட பெரய) உள்ளடக்கி உள்ளது. அக்காலத்தில் இருந்து இக்காலம் வரை மேளமடித்தலானது பௌத்தம் மற்றும் இந்துக் கோவில்களில் பிரதான நிகழ்வாக காணப்படுகின்றது. இலங்கையில் காணப்படும் மேற்கத்தைய பிரதேச மக்கள், மேற்கத்தைய நடனம் மற்றும் இசையினை பின்பற்றுகின்றனர்.
# இலங்கையின் கலாசாரம்

## நிகழ்த்துக் கலை

### திரைப்படம்

காலத்தில் கொண்டுவரப்படட்ட தாராவின் வெண்கல சிலை]]  
1997ஆம் ஆண்டு சித்திர கலாமூவிடோனின் தயாரிப்பாளரான எஸ். எம். நாயகம் அவர்களினால் தயாரிக்கப்பட்ட கடவுனு பொறந்துவ என்ற திரைப்படமே இலங்கையின் திரைப்படத்துறைக்கு வித்திட்டது. ரண்முத்து துவா என்ற திரைப்படத்தின் அறிமுகத்தினை தொடர்ந்து இலங்கையில் கறுப்பு வெள்ளைத் திரைப்படம் எடுக்கப்படுவது குறைந்து நிறத் திரைப்படம் எடுப்பது வழமைக்கு வந்தது.  
மிக அண்மைக் காலமாக குடும்பப்பாங்கான இசை நாடகங்கள், சமூக மாற்றங்கள், இராணுவம் மற்றும் தமிழீழ விடுதலைப் புலிகளிற்கு இடையே காணப்பட்ட முரண்பாடுகளினை மையமாக வைத்து திரைப்படங்கள் திரையிடப்படுவதைக் காணலாம். இவைகளின் திரைப்பட பாணியானது பாலிவுட் திரைப்படங்களினை ஒத்ததாக காணப்படுகின்றது. 1997 ஆம் ஆண்டு திரைப்பட வருகையானது எல்லா நேரமும் உயர் எழுச்சியினை கொண்டதாக காணப்பட்ட போதும் படிப்படியாக அப்போதிருந்து சரிவடையத் தொடங்கியது. இலங்கை திரைப்பட வரலாற்றிலே மிகவும் செல்வாக்கு பெற்ற எழுச்சி உடைய திரைப்பட நிர்மாணியாக லெஸ்ரர் ஜேம்ஸ் பீரிஸ் காணப்படுகின்றார். இவர் உருவாக்கிய பல திரைப்படங்களில் ரேகாவ (1956), கம்பெரலிய (1964), நிதனய (1970) மற்றும் கொலு ஹடவத (1968) ஆகியவை முக்கியத்துவம் பெற்றன. இலங்கையின் நகரப்புரங்களிலே பல்வேறுபட்ட திரையரங்குகளைக் காணக்கூடியதாக உள்ளது.
# இலங்கையின் கலாசாரம்

## வாழ்க்கை முறை

### சமையற்கலை

இந்தியாவானது குறிப்பாக கேரளாவானது இலங்கையின் சமையற்கலையில் செல்வாக்குச் செலுத்துவதுடன் ஏனைய குடியேற்றவாசிகள் மற்றும் வெளிநாட்டு வியாபாரிகளும் இலங்கையின் சமையற்கலையில் செல்வாக்கு செல்லுத்தி வருகின்றனர். இலங்கையர்கள் நாளாந்தம் சோற்றினை பிரதான உணவாக உண்கின்றனர். அதேவேளை விசேசமான வைபவங்களிலும் இவ்வுணவினை காணலாம். காரமான கறி வகைகள் மதிய உணவின் போதும் இரவு உணவின் போதும் விருப்பமான உணவாக காணப்டுகின்றது. மிகப்பிரபல்யமான அல்கஹோல் பானமாக சாராயம் கருதப்படுகின்றது. பாம் மரச்சாரில் இருந்து இவ் அல்கஹோல் தயாரிக்கப்படுகின்றது. சோறு, கறி உணவுவகைகள் பல்வேறு விதமாக தயாரிக்கபடுகின்றது. இலங்கையர்கள் அப்பத்தினையும் உணவாக உட்கொள்ளுகின்றனர். இவ்வுணவினை இலங்கையின் எல்லா இடங்களிலும் காணக்கூடியதாக உள்ளது.  
பெரும்பாலான உணவு வகைகள் அவித்த சோற்றினையும் காரமான கறிகளையும் உள்ளடக்கியதாக காணப்படும்.அடுத்து எல்லோருக்கும் தெரிந்த சோற்றுணவாக பாற்சோறு காணப்படுகின்றது.இலங்கையில் காணப்படும் கறிகள் இறைச்சி மற்றும் மீன் கறிகளிற்கு மட்டும் வரையறுக்கப்படாது மரக்கறி மற்றும் பழ வகைகளையும் உள்ளடக்கிய கறிகளினையும் காணக்கூடியதாக உள்ளது.இலங்கை உணவினை எடுத்துகொள்ளும் போது அது ஒரு பிரதான கறியினை கொண்டிருக்கும் (மீன்,கோழி இறைச்சி,ஆட்டுக் கறி)அத்தோடு பல்வேறு விதமான பருப்பு வகை,மரக்கறி வகைகையினை உள்ளடக்கிய வேறு கறிகளும் காணப்படும்.இத்துடன் சட்னி,ஊறுகாய்,சம்பல் போன்ற பக்க உணவுகளும் காணப்படும்.இவை சிலவேளைகள் மிகவும் உரைப்பானதாக காணப்படும். இந்தப்பக்க உணவுகளில் தேங்காய் சம்பலானது மிகவும் பிரபல்யமானது.இது தேங்காய் துருவலுடன் மிளகாய் தூள்,மாசி,தேசிப்புளி என்பன சேர்த்து தயாரிக்கப்படுகின்றது.இந்த சம்பலானது பிசைந்து எடுக்கப்பட்டு சோற்றுடன் பரிமாரப்படுகின்றது.இச்சம்பலானது சாப்பாட்டிற்கு சுவை அளிப்பதுடன் சாப்பாட்டில் விருபத்தினையும் ஏற்படுத்துகின்றது.  
இலங்கையர்கள் சம்பலினை விட மாலுங் என்ற உணவினையும் உணவாக உட்கொள்ளுகின்றனர்.இது அரியப்பட்ட இலைகளுடன் தேங்காய்துருவல், வெங்காயம் மற்றும் தேங்காய்ப்பால் என்பவற்றுடன் கலந்து தயாரிக்கபடுகின்றது.சாப்பாட்டிற்கு புது சுவை ஊட்டுவதற்காக இது உணவு வகைகளுடன் வைக்கப்படுகின்றது.  
இலங்கையின் பல்வேறு நகரப்புரங்களிலே அமெரிக்க துரித உணவகங்கள் நிறுவப்பட்டு வருகின்றன . அதேவளை பெரும்பாலனவர்களினால் அதிலும் குறிப்பாக சமூகத்தில் காணப்படும் மூத்தோர்களினால் விலக்கி வைக்கப்பட்ட இந்த புதிய உணவுப்பழக்கவழக்கத்தினை பெரும்பாலான இளைய தலைமுறையினர் தழுவி வருகின்றனர்.
# இலங்கையின் கலாசாரம்

## வாழ்க்கை முறை

### சமையற்கலை

#### மசாலாப் பொருள்

இலங்கையானது நீண்ட காலமாக மசாலாப்_பொருளிற்கு பிரசித்தி பெற்றது . அதிலும் மிகவும் தெரிந்த கறுவா பட்டையானது இலங்கைக்கு உரித்தானதாக காணப்படுகின்றது .
15 ஆம் மற்றும் 16 ஆம் நூற்றாண்டில் உலகத்தின் எல்லா பகுதிகளிலும் இருந்து வருகை தந்த மசாலாப் பொருள் மற்றும் யானைத்தந்த வணிகர்கள் இலங்கைக்கு அவர்களது தேசிய உணவு வகைகளினை கொண்டு வந்தனர் .அதன் விளைவாக இலங்கையில் பல்வகைமையான சமையல் பாணிகள் மற்றும் தொழில்நுட்பங்கள் பரவின . லம்ப்ரைஸ் சோறானது சரக்கு இருப்புடன் விசேடமான கறியுடன் கொதிக்க வைக்கப்பட்டு அதனுடன் மீட்போலினை சேர்த்து வாழையிலையில் அதனை சுற்றி உயர் வெப்பத்தில் வாட்டப்படும் . இவ் இலங்கை கறியில் ஒல்லாந்தரின் செல்வாக்கு காணப்டுகின்றது . மேலும் போர்த்துகேயர் ,ஒல்லாந்தர்களின் சிற்றுண்டிகலும் பிரபல்யமானதாக காணப்டுகின்றது .பொறித்த மாட்டு இறைச்சி மற்றும் பொறித்த கோழி இறைச்சிகளில் ஆங்கிலேயரின் செல்வாக்கினை காணக்கூடியதாக உள்ளது.
அதேவேளை இந்திய சமையல் முறைகள் மற்றும் உணவு வகைகளின் செல்வாக்கு இலங்கையர்கள் உட்கொள்ளும் உணவில் பிரதான பங்குபகிகின்றது .  
இலங்கையர்கள் அவர்களது கறிகளில் தாரளமாக கராங்களை பாவிப்பர். அவர்கள் ஒழுங்கான சமையற் குறிப்பினை பின்பற்ற மாட்டார்கள். எனவே அவர்களின் ஒவ்வொரு கறியும் சுவை ரீதியில் சிறு வேறுபாட்டினை கொண்டுள்ளது . மேலும் பாரம்பரியக் காலத்திலிருந்து நாட்டின் ஒவ்வொரு பிராந்த்தியத்திலும் வாழும் மக்கள் ( உதராணமாக மலைநாட்டில் நடை பாதையில் வாழும் மக்கள் மற்றும் பின்தங்கிய இடத்தில் நடை பாதையில் வாழும் மக்கள் ) வெவ்வேறு சமையல் முறைகளினை கொண்டுள்ளனர் .இலங்கையின் உணவானது உலகலாவிய ரீதியில் அதன் காரத்திற்கு பிரசித்தி பெற்றது . இதற்கு கரணம் அவர்கள் பாவிக்கும் வெவ்வேறு விதமான பச்சை மிளகாய்கள் ஆகும் . இது பச்சை மிளகாய் , செத்தல் மிளகாய் ,கறி மிளகாய் எனவும் தமிழில் மிளகாய் எனவும் அழைக்கப்படுகிறது.பொதுவாக உல்லாசப்பயணிகள் தமது மேற்கத்தேய உணவுகளில் காரங்களை குறைக்கும் படி சொல்வது ஏற்றுக்கொள்ளக் கூடிய விடயமாகும் பொது நிகழ்வுகளிற்காக சமைக்கப்படும் உணவானது நாளாந்த உணவில் காணப்படும் காரத்தினை விட பொதுவாக குறைந்தளவிலான காரத்தினை கொண்டிருக்கும் ..உணவின் காரமானது அந்நிகழ்வுகளில் பங்குபெறுபவர்களின் தன்மைக்கேற்ப சமைக்கப்படும் .
# இலங்கையின் கலாசாரம்

## வாழ்க்கை முறை

### சமையற்கலை

#### தேநீர் கலாசாரம்

யின் அருகாமையில் காணப்படும் தேயிலைத் தோட்டம் ]]
இலங்கையானது உலகத்தில் மிகப்பெரிய தேயிலை உற்பத்தியினை கொண்டுள்ளதன் காரணமாக இலங்கையர்கள் கூடுதலாக தேநீர் பருகுகின்றனர். இலங்கையின் மலைநாட்டுப் பிரதேசத்தில் பல தேயிலை உற்பத்தி நிறுவனங்களை காணக்கூடியதாக உள்ளது.பெரும்பாலான இலங்கையர்கள் ஒரு நாளிற்கு குறைந்தது மூன்று தடவையேனும் தேநீர் பருகுகின்றனர்.இலங்கையானது உலகின் சிறந்த தேயிலை உற்பத்தி நாடுகளில் ஒன்றாக திகழ்கின்றது.அமெரிக்க நாட்டின் ராச குடும்பத்தினர் இலங்கையின் சிலோன் தேனீரினை பருகுகின்றனர் என்பது குறிபிடத்தக்கது.வீட்டிற்கு விருந்தாளிகள் வருகை தரும் போது தேநீரானது பரிமாறப்படுகின்றது.அத்துடன் விசேஷ விழாக்கள்,ஒன்றுகூடல்கள் அல்லது காலைவேளைகளிலும் பரிமாறப்படுகின்றது.
# இலங்கையின் கலாசாரம்

## வாழ்க்கை முறை

### பண்டிகைகளும் விடுமுறைகளும்

#### புத்தாண்டு

இலங்கையின் மிகப்பெரிய கலாசார நிகழ்வாக சிங்கள தமிழ் புதுவருடம் ( சிங்களத்தில் அழுத் அவுருது , தமிழில் புத்தாண்டு என்றும் அழைக்கப்படும் ) கருதப்படுகின்றது . இப் பண்டிகையானது சித்திரை மாதத்தில் சூரிய பகவான் மீன ராசியில் இருந்து மேஷ ராசிக்கு இடம் பெயரும் போது கொண்டாடப்படுகிறது. வழமையாக பழைய ஆண்டு முடிவடைந்து புத்தாண்டு பிறக்கும் நேரமானது பொதுவாக நள்ளிரவுகளில் இடம்பெறாது. இப் புதுவருட பிறப்பானது ஜோதிடர்களால் கணிக்கப்பட்ட விஷேட சுபநேர கால வரையறையில் இடம்பெறும். இப் புது வருட பிறப்பின் போது அனைவரும் தங்களது பிற வேலைகளை விடுத்து இறை வழிபாட்டிலும் பாரம்பரிய விளையாட்டுக்களிலும் ஈடுபடுவர்.இதன் போது சிறுவர்கள் முதல் பெரியவர்கள் வரை பாரம்பரிய உடையினை அணிவர் . இவ் ஆடைகள் மிகவும் தூய்மையானதாக இருத்தல் வேண்டும். எனவே இவை கழுவப்பட்டு சுத்தமானதாக இருத்தல் அவசியம் .
# இலங்கையின் கலாசாரம்

## வாழ்க்கை முறை

### பண்டிகைகளும் விடுமுறைகளும்

#### விடுமுறை தின பட்டியல்

| தை | செவ்வாய்கிழமை | துருமுத்து பூரணை நாள் (இலங்கைக்கு புத்தரின் முதல் வருகையினை கௌரவிக்கும் முகமாக கொண்டாடப்படுகிறது ) | *†# |  |
| --- | --- | --- | --- | --- |
| தை | தமிழ் தை திருநாள் | *†# |  |  |
| 4 மாசி | திங்கட்கிழமை | தேசிய தினம் | *†# |  |
| மாசி | நவம் பூரணை நாள் (புத்தர் தமது சீடர்களிற்கு முதல் முறையாக நல்லொழுக்கம் பற்றி போதித்த நாள்) | *†# |  |  |
| பங்குனி | வியாழட்கிழமை | மகா சிவராத்திரி தினம் | *† |  |
| பங்குனி | வியாழட்கிழமை | மிலாட் - உன்- நபி(முகமது நபிகளின் பிறந்த தினம்) | *† |  |
| பங்குனி | மேடின் பூரணை தினம் (புத்தர் தன்னுடைய தந்தையான சுத்தோதன மற்றும் அவரின் உறவினர்களிற்கு போதனை செய்ய வீடு திரும்பிய நாளினை நினைவு கூறும் முகமாக கொண்டடாப்படுகிறது) | *†# |  |  |
| பங்குனி | வெள்ளிக்கிழமை | பெரிய வெள்ளி | *† |  |
| 13 சித்திரை | சிங்கள தமிழ் புத்தாண்டிற்கு முதல் நாள் சூரிய பகவானானது மீன ராசியில் இருந்து மேஷ ராசிக்கு இடம் பெயரும் போது இலங்கையர்கள் அவர்களது தேசிய புத்தாண்டினை கொண்டாடுவர் | *†# |  |  |
| சித்திரை | சிங்கள தமிழ் புதுவருட தினம் | *†# |  |  |
| சித்திரை | மேலதிக வங்கி விடுமுறை | † |  |  |
| சித்திரை | பக் பூரணை தினம் (இலங்கைக்கு புத்தரின் இரண்டாம் வருகையினை நினைவு கூறும் முகமாக கொண்டாடப்படுகிறது ) | *†# |  |  |
| 1 வைகாசி | வியாழட்கிழமை | மே Day | *†# |  |
| வைகாசி | வெசாக் பூரணை தினம் ( பௌத்தர்களின் நாட்காட்டி தொடங்கும் தினம் ) | *†# |  |  |
| வைகாசி | வெசாக்கினை தொடர்ந்து வரும் பூரணை தினம் | *†# |  |  |
| ஆனி | பொசன் பூரணை தினம் ( இலங்கைக்கு பௌத்தம் அறிமுகப்படுத்தப்பட்டதை நினைவு கூறும் முகமாக கொண்டாடப்படுகிறது ) | *†# |  |  |
| ஆடி | எசல பூரணை தினம் | *†# |  |  |
| ஆவணி | நிகினி பூரணை தினம் (புத்தரினால் நிகழ்த்தப்பட்ட முதலாவது தாம சங்கயன பட்டமளிப்ப்பு இடம்பெற்ற நாள்) | *†# |  |  |
| புரட்டாதி | பிணர பூரணை தினம் (புத்தர் தாயரிற்கும் தேவர்களிற்கும் போதனை செய்வதற்காக தேவலோகம் சென்ற நாள்) | *†# |  |  |
| ஐப்பசி | புதன் கிழமை | ஈத் -உல் -பிதர் (ரமழான் பெருநாள்) | *† |  |
| ஐப்பசி | வப் பூரணை தினம் (தேவநம்பிய தீசன் அசோக சக்கரவத்தியின் மகளான அரஹட் சங்கமித்த பிக்குனியை இலங்கையில் பிக்குனி சாசனத்தினை நிறுவுவதற்கு வருமாறு வேண்டுகோள் விடுத்தார்) | *†# |  |  |
| ஐப்பசி | திங்கட்கிழமை | தீபாவளி திருநாள் | *† |  |
| கார்த்திகை | இல் பூரணை தினம் (விவரண அடைந்ததினை கொண்டாடும் முகமாக (புத்தராக வருவதினை உறுதி செயும் முகமாக )) | *†# |  |  |
| மார்கழி | செவ்வாய்கிழமை | ஈத் -உல் - அதா (ஹஜ்ஜி பெருநாள் ) | *† |  |
| மார்கழி | உன்துவப் பூரணை தினம்(சங்கமித்தை பிக்குணி பிக்குணி சாசனத்தினை நிறுவினார் (பிக்குணிகளிற்குரிய சாசனம்)) | *†# |  |  |
| 25 மார்கழி | சனிக்கிழமை | கிறிஸ்மஸ் தினம் | *†# | } |
பொது விடுமுறை, † வங்கி விடுமுறை , # வர்த்தக விடுமுறை  
போயா என அழைக்கப்படும் ஒவ்வொரு பூரணை நாளும் பௌத்தர்களின் விடுமுறை நாளாகும். இப் பூரணை நாள் ஒவ்வொரு வருடமும் வெவ்வேறு தினங்களில் வருகின்றது.
# இலங்கையின் கலாசாரம்

## வாழ்க்கை முறை

### சமயம்

காணப்படும் இந்துக் கோவில்]]
இலங்கை கலாசாரமானது மதங்களை தழுவியதாகவும் காணப்படுகின்றது. பௌத்த மக்கள் சந்திர நாட்காட்டியின் அடிப்படையில் மாதத்திற்கு ஒருமுறை போயா தினத்தினை பெறுகின்றனர் . இந்து மற்றும் முஸ்லிம் மக்களும் அவர்களுக்குரிய விடுமுறை நாட்களினை பெறுவார் . இலங்கையின் பல வரலாற்று நிகழ்வுகள் மதங்களினை அடிப்படையாக கொண்டு இருப்பதன் காரணமாக இலங்கை மக்கள் மதப்பற்று உடையவர்களாக காணப்படுகின்றனர். இலங்கையின் பெரும்பான்மையான பௌத்த விகாரைகள் வரலாற்று சிறப்பு மிக்கவை . ஒரு பிராந்தியத்தின் சமயமானது அங்கு காணப்படும் சமய சார் அமைப்புக்களின் மூலம் தீர்மானிக்க கூடியதாக உள்ளது . வடக்கு கிழக்குகளில் பெரும்பான்மையாக தமிழர் சமூகம் காணப்படுவதனால் பல இந்து மத கோவில்களை காணக்கூடியதாக உள்ளது.இப் பகுதிகளில் தமிழீழ விடுதலை புலிகளின் யுத்த நடவடிக்கைகள் காரணமாக ஏனைய சமூகத்தவர்களின் வாழ்க்கை முறை பாதிக்கப்பட்டது . இலங்கையின் தென் பகுதிகளில்ரோமன் கத்தோலிக்கர்கள் மற்றும் கிறிஸ்தவர்களின் குடியேற்றம் காரணமாக அங்கு பல தேவாலயங்களை காணக்கூடியதாக உள்ளது .இலங்கையின் எல்லாப் பகுதிகளிலும்
பௌத்தர்களை காணலாம் அதிலும் விசேஷமாக தெற்கு பகுதி , மலை நாடு, மேற்கு கடற்கரை சார் பகுதிகளில் காணலாம் . இவர்களே இலங்கையில் பெரும்பான்மையாக காணப்படுகின்றனர் .
# இலங்கையின் கலாசாரம்

## வாழ்க்கை முறை

### இலங்கையில் காணப்படும் மொழிகள்

சிங்களவர்கள் அவர்களின் தாய்மொழியாக சிங்களத்தினையும் தமிழர்கள் அவர்களின் தாய்மொழியாக தமிழினையும் பேசுகின்றனர். மேலும் ஆங்கிலமும் பரவலாக பேசப்பட்டு வருகின்றது.  
இலங்கையில் 16 மில்லியன் மக்கள் சிங்கள மொழியினை பேசுகின்றனர் . இதில் 13 மில்லியன் மக்கள் சிங்கள மொழியினை தாய்மொழியாக கொண்டுள்ளனர்.இது இலங்கை அரசியல் யாப்புக்கமைய அங்கீகரிக்கப்பட்ட மொழியாக கருதப்படுகின்றது. தென் இந்தியாவிலிருந்து தழுவப்பட்ட தமிழ் மொழியும் இலங்கையில் அங்கீகரிக்கப்பட்ட மொழியாகும்.
# இலங்கையின் கலாசாரம்

## விளையாட்டு

விளையாட்டானது இலங்கை கலாசாரத்தில் பிரதான அங்கத்தினை வகிக்கின்றது காரணம் அங்குள்ள சமூகமானது கூடுதலாக படித்த வர்க்கத்தை உள்ளடக்கி உள்ளது.எனவே அங்குள்ள மக்கள் தங்களுடைய வாழ்க்கையில் விளையாட்டினை பிராதனமானது கருதுகின்றனர். இலங்கையின் பிரதான விளையாட்டு கிரிகட்.ஆனால் இலங்கையில் கிரிகட்டானது ஆங்கிலேயரது காலத்திற்கு பின்னர் தான் மிகவும் பிரபல்யம் அடையத்தொடங்கியது.
இலங்கையில் உள்ள ஒவ்வொரு சிறு பிள்ளைக்கும் கிரிகட் விளையாட தெரியும் என்பது குறிபிடத்தக்க விடயம்.அத்தோடு சிறியவர் முதல் பெரியவர்கள் வரை கிரிகட் விளையாடுவதற்கு பல்வேறுபட்ட கிரிகட் மைதானங்கள் இலங்கை முழுவதும் காணப்டுகின்றது.இலங்கையின் தேசிய கிரிகட் விளையாட்டு வீரர்களின் கிரிகட் விளையாட்டினை பார்வையிடுவது இலங்கை மக்களின் பிரதான பொழுதுபோக்கா மாறி உள்ளது.தொலைகாட்சிகளில் ஒலிபரபாகும் பிரதான கிரிகட் போட்டிகளை பார்த்து ரசிபதற்காக பொருளாதாரத்தை ஈட்டித்தரும் வணிக துறைகள் அனைத்தும் அன்றைய தினம் மூடப்படுவது சாதரணமாகி விட்டது.இது தான் 1996 ஆம் ஆண்டில் இலங்கை உலக கோப்பையினை அவுஸ்த்ரேலியாவிற்கு எதிராக வென்ற போது நாடு முழுவதும் உள்ள வணிகத்துறைகள் மூடப்பட்டு ஊரடங்கு உத்தரவும் அமுல்படுத்தப்பட்டது.
# இலங்கையின் கலாசாரம்

## விளையாட்டு

### துடுப்பாட்டம்

இலங்கையில் மிகவும் பிரபல்யமான விளையாட்டாக கிரிகட் கருதப்படுகின்றது. 1996 ஆம் ஆண்டு உலக கோப்பையினை இலங்கையின் தேசிய கிரிகட் அணி வென்ற பின்னரே கிரிகட்டினை பார்வையிடுவது பிரதான நிகழ்வாக கருதப்படுகின்றது.ஆனால் தற்போதைய காலகட்டத்தில் அரசியல்வாதிகள் மற்றும் வணிகர்களின் தலையீடு காரணமாக தற்போது கிரிகட் துறையானது கவலைக்கிடமான நிலையில் உள்ளது.
# இலங்கையின் கலாசாரம்

## மேலும் பார்க்க

- மக்கள் சமூகம், இலங்கை
# விருது பெற்ற தமிழ்த் திரைப் பாடல்கள்

இது இந்தியாவில் தேசிய அளவிலும், மாநில அளவிலும் **விருது பெற்ற தமிழ்த் திரைப் பாடல்களின்** பட்டியல் ஆகும். சிறந்த பாடலாசிரியர், சிறந்த பின்னணிப் பாடகர்கள் என்னும் பிரிவுகளில் ஏதாவது ஒன்றிலாவது விருது பெற்ற பாடல்கள் இங்கே உள்ளடக்கப்பட்டுள்ளன.
# விருது பெற்ற தமிழ்த் திரைப் பாடல்கள்

## தேசிய விருது

### பாடலாசிரியர்

| 1968 | "தேவன் வந்தான்" | குழந்தைக்காக | கண்ணதாசன் |  |
| --- | --- | --- | --- | --- |
| 1985 | "பூங்காற்று திரும்புமா" | முதல் மரியாதை | வைரமுத்து |  |
| 1992 | "சின்னச் சின்ன ஆசை" | ரோஜா | வைரமுத்து |  |
| 1994 | போறாளே பொண்ணுத்தாயி" | கருத்தம்மா | வைரமுத்து |  |
| 1994 | 'உயிரும் நீயே' | பவித்ரா | வைரமுத்து |  |
| 1999 | முதல் முறை கிள்ளிப் பார்த்தேன்' | சங்கமம் | வைரமுத்து |  |
| 2002 | "வெள்ளைப் பூக்கள் உலகம் எங்கும்" | கன்னத்தில் முத்தமிட்டால் | வைரமுத்து |  |
| 2004 | ஒவ்வொரு பூக்களுமே | ஆட்டோகிராப் | பா. விஜய் |  |
| 2010 | கள்ளிக் காட்டில் பிறந்த தாயே' | தென்மேற்குப் பருவக்காற்று | வைரமுத்து | } |
# விருது பெற்ற தமிழ்த் திரைப் பாடல்கள்

## தேசிய விருது

### பின்னணிப் பாடகர் - ஆண்

| 1994 | "என்னவளே" | காதலன் | பி. உன்னி கிருஷ்ணன் |  |
| --- | --- | --- | --- | --- |
| 2000 | என்ன சொல்லப் போகிறாய் | கண்டுகொண்டேன் கண்டுகொண்டேன் | சங்கர் மகாதேவன் | } |
# விருது பெற்ற தமிழ்த் திரைப் பாடல்கள்

## தேசிய விருது

### பின்னணிப் பாடகர் - பெண்

| 1968 | ’நாளை இந்தவேளை பார்த்து’ | உயர்ந்த மனிதன் | பி. சுசீலா |  |
| --- | --- | --- | --- | --- |
| 1971 | ’சிட்டுக்குருவிக்கென்ன’ | சவாலே சமாளி | பி. சுசீலா |  |
| 1975 | ஏழு ஸ்வரங்களுக்குள் | அபூர்வராகங்கள் | வாணி ஜெயராம் |  |
| 1977 | 'செந்தூரப் பூவே' | 16 வயதினிலே | எஸ். ஜானகி |  |
| 1985 | 'பாடறியேன்' | சிந்து பைரவி | கே. எஸ். சித்ரா |  |
| 1992 | 'இஞ்சி இடுப்பழகி' | தேவர் மகன் | எஸ். ஜானகி |  |
| 2000 | 'மயில் போல பொண்ணு ஒண்ணு' | பாரதி | பவதாரிணி இளையராஜா |  |
| 2001 | பாட்டுச் சொல்லி | அழகி | சாதனா சர்கம் |  |
| 2004 | 'ஒவ்வொரு பூக்களுமே' | ஆட்டோகிராப் | கே. எஸ். சித்ரா | } |
# புறநானூறு தொகுப்பமைதி

புறநானூறு தொகுப்பமைதி பற்றிய கருத்துக்கள் கருதத் தக்கவை. புறநானூற்றில் கடவுள் வாழ்த்து உட்பட 400 பாடல்கள் உள்ளன. கடவுள் வாழ்த்து தவிர 400 பாடல்கள் இருந்திருக்கவேண்டும் என அறிஞர்கள் கருதுவர். 267, 268 எண் கொண்ட பாடல்கள் முற்றிலுமாக அழிந்துவிட்டன. பாடல் 266-ன் பிற்பகுதி சிதைந்துவிட்டது. 156 புலவர்கள் இவற்றைப் பாடியுள்ளனர்.
# புறநானூறு தொகுப்பமைதி

## குழு குறிப்பிடும் குறிப்புகள்

- முடிமன்னர் மூவர், குறுநில மன்னர் வேளிர் முதலானோர், போர், கையறுநிலை, நடுகல், மகளிர் தீப்பாய்தல் பற்றிய பாடல்கள் அடுக்காக உள்ளன.
- சேரர்,பாண்டியர்,சோழர் என்ற வரிசையில் மூவேந்தர் பற்றிய பாடல்கள் முதல் 18-ல் உள்ளன. பின் மாறுகிறது.
- புறநானூற்றுச் சுவடி ஒன்றின் தொடக்கத்தில் *அறநிலை* என்னும் குறிப்பு உள்ளது. இதனால் புறநானூறு அறநிலை, பொருள்நிலை, இன்பநிலை எனப் பகுக்கப்பட்டிருந்தது போலும் எனக் கருதப்படுகிறது.அரசர்க்கு அறிவுரை கூறும் பாடல்களும், ஆற்றுப்படைப் பாடல்களும் விரவி வருவது கருதத் தக்கது.
- பாடல்களுக்குத் தரப்பட்டுள்ள திணை, துறை - குறிப்புகளில் சில பொருந்தவில்லை எனக் கருதி நச்சினார்க்கினியர் வேறு குறிப்புகள் தருகிறார்.
- இந்த நூலின் முதல் 266 பாடல்களுக்குப் பழைய உரை ஒன்று உண்டு.
- இந்தப் பழைய உரை தரும் சில சிறப்புக் குறிப்புகளால் இந்தப் பழைய உரைக்கு முன்னரும் ஓர் உரை இருந்தது என்பதைக் காட்டுகின்றன.
# புறநானூறு தொகுப்பமைதி

## பகுப்பமைதி

அடியில் காணும் பகுப்பமைதியைப் புறநானூற்றுத் தொகுப்பில் காணமுடிகிறது.
# புறநானூறு தொகுப்பமைதி

## பகுப்பமைதி

### மூவேந்தர் பற்றி

2 சேரமான் பெருச்சோற்று உதியஞ் சேரலாதன்  
3 பாண்டியன் கருங்கை ஒள்வாள் பெரும்பெயர் வழுதி  
4 சோழன் உருவப் பல்தேர் இளஞ்சேட்சென்னி  
5 சேரமான் கருவூர் எறிய ஒள்வாள் கோப்பெருஞ்சேரல் இரும்பொறை  
6 பாண்டியன் பல்யாகசாலை முதுகுடுமிப் பெருவழுதி  
7 சோழன் கரிகால் பெருவளத்தான்  
8 சேரமான் செல்வக் கடுங்கோ வாழியாதன்  
9 பாண்டியன் பல்யாகசாலை முதுகுடுமிப் பெருவழுதி  
10 சோழன் நெய்தலங்கானல் இளஞ்சேட்சென்னி  
11 சேரமான் பாலை பாடிய பெருங்கடுங்கோ  
12 பாண்டியன் பல்யாகசாலை முதுகுடுமிப் பெருவழுதி  
13 சேரமான் முடித்தலைக்கோப் பெருநற்கிள்ளி, சேரமான் அந்துவஞ்சேரல் இரும்பொறை  
14 சேரமான் செல்வக் கடுங்கோ வாழியாதன்  
15 பாண்டியன் பல்யாகசாலை முதுகுடுமிப் பெருவழுதி  
16 சோழன் இராச சூயம் வேட்ட பெருநற்கிள்ளி  
17 பாண்டியன் தலையாலங்கானத்துசு செரு வென்ற நெடுஞ்செழியன், யானைக்கண் சேய் மாந்தஞ்சேரல் இரும்பொறை  
18, 19, பாண்டியன் நெடுஞ்செழியன்  
20 சேரமான் யானைக்கண் சேய் மாந்தஞ்சேரல் இரும்பொறை  
21 கானப்பேரெயில் கடந்த உக்கிரப் பெருவழுதி  
22 சேரமான் யானைக்கண் சேய் மாந்தஞ்சேரல் இரும்பொறை  
23 24 25 26 பாண்டியன் தலையாலங்கானத்துச் செரு வென்ற நெடுஞ்செழியன்  
27 28 29 30 31 32 33 சோழன் நலங்கிள்ளி  
34 35 36 37 38 39 40 41 42 சோழன் குளமுற்றத்துத் துஞ்சிய கிள்ளிவளவன்  
43 44 சோழன் நலங்கிள்ளி தம்பி மாவளத்தான்  
45 சோழன் நலங்கிள்ளி  
46 சோழன் குளமுற்றத்துஉத் துஞ்சிய கிள்ளிவளவன்  
47 சோழன் நலங்கிள்ளி, காரியாற்றுத் துஞ்சிய நெடுங்கிள்ளி  
48 49 சேரமான் கோக்கோதை மார்பன்  
50 சேரமான் தகடூர் எறிந்த பெருஞ்சேரல் இரும்மொறை  
51 52 பாண்டியன் கூடகாரத்துத் துஞ்சிய மாறன் வழுதி  
53 சேரமான் மாந்தரஞ்சேரல் இரும்பொறை  
54 சேரமான் குட்டுவன் கோதை  
55 56 57 பாண்டியன் இலவந்திகைப்பள்ளித் துஞ்சிய நன்மாறன்  
58 சோழன் குராப்பள்ளித் துஞ்சிய பெருந்திருமாவளவன், பாண்டியன் வெள்ளியம்பலத்துத் துஞ்சிய பெருவழுதி  
59 பாண்டியன் சித்திரமாடத்துத் துஞ்சிய நன்மாறன்  
60 சோழன் குராப்பள்ளித் துஞ்சிய பெருந்திருமாவளவன்  
61 சோழன் இலவந்திகைப்பள்ளித் துஞ்சிய நலங்கிள்ளி  
62 63 சேரமான் குடக்கோ நெடுஞ்சேரலாதன், சோழன் வேல்பல் தடக்கைப் பெருவிறல் கிள்ளி  
64 பாண்டியன் பல்யாகசாலை முதுகுடுமிப் பெருவழுதி  
65 சேரமான் பெருஞ்சேரலாதன், சோழன் கரிகால் பெருவளத்தான்  
66 சோழன் கரிகால் பெருவளத்தான்  
67 கோப்பெருஞ்சோழன்  
68 சோழன் நலங்கிள்ளி  
69 70 சோழன் கிளமுற்றத்துத் துஞ்சிய கிள்ளிவளவன்ஃ
# புறநானூறு தொகுப்பமைதி

## பகுப்பமைதி

### வேந்தர் பாட்டு

71 ஒல்லையூர் தந்த பூதப்பாண்டியன்  
72 பாண்டியன் தலையாலங்கானத்துச் செருவென்ற நெடுஞ்செழியன்  
73 75 சோழன் நலங்கிள்ளி  
74 சேரமான் கணைக்கால் இரும்பொறை
# புறநானூறு தொகுப்பமைதி

## பகுப்பமைதி

### வேந்தர் பற்றி

:76 77 78 79, 80 81 82 83 84 85 பாண்டியன் தலையாலங்கானத்துச் செருவென்ற நெடுஞ்செழியன்
:86 காவற்பெண்டு பாட்டு
# புறநானூறு தொகுப்பமைதி

## பகுப்பமைதி

### வேளிர், குறுநில மன்னர் - பற்றி

:87-104 அதியமான் நெடுமான் அஞ்சி
:105-120 வேள் பாரி
:121-126 மலையமான் திருமுடிக்காரி
:127-136 ஆய்
:137-140 நாஞ்சில் வள்ளுவன்
:141-147 வையாவிக் கோப் பெரும் பேகன்
:148-151 கண்டீரக் கோப் பெரு நள்ளி
:152-153 வல்வில் ஓரி
:154-156 கொண்கானங் கிழான்
:157 ஏறைக்கோன்
:158-165 குமணன்
:166 சோணாட்டுப் பூச்சாற்றூர்ப் பார்ப்பான் கௌணியன் விண்ணத்தாயன்
:167 ஏனாதி திருக்கிள்ளி
:168-172 பிட்டங் கொற்றன்
:173 சிறுகுடி கிழான் பண்ணன்
:174 மலையமான் சோழிய ஏனாதி
:175 ஆதனுங்கன்
:176 ஓய்மான் நல்லியக்கோடன்
:177 மல்லி கிழான் காரி ஆதி
:178 பாண்டியன் கீரஞ் சாத்தன்
:179 நாலை கிழவன் நாகன்
:180 ஈந்தூர் கிழான் தோயன் மாறன்
:181 வல்லார் கிழான் பண்ணன்
# புறநானூறு தொகுப்பமைதி

## பகுப்பமைதி

### நெறிமுறைப் பாட்டு

:182 கடலுள் மாய்ந்த இளம்பெருவழுதி பாட்டு
:183 பாண்டியன் ஆரியப்படை கடந்த நெடுஞ்செழியன் பாட்டு
:184 பிசிராந்தையார் பாட்டு (அறிவுடை நம்பியிடம்)
:185 தொண்டைமான் இளந்திரையன் பாட்டு
:186 மோசி கீரனார்
:187 ஔவையார்
:188 பாண்டியன் அறிவுடை நம்பி
:189 மதுரைக் கணக்காயனார் மகனார் நக்கீரனார்
:190 சோழன் நல்லுருத்திரன் பாட்டு
:191 கோப்பெருஞ்சோழன்
:192 கணியன் பூங்குன்றன்
:193 ஓரேர் உழவர்
:194 பக்குடுக்கை நன்கணியார்
:195 நரிவெரூஉத் தலையார்
# புறநானூறு தொகுப்பமைதி

## பகுப்பமைதி

### பரிசில் நீட்டித்தல்

:196 பாண்டியன் இலவந்திகைப்பள்ளித் துஞ்சிய நன்மாறன்
:197 சோழன் குராபள்ளித் துஞ்சிய பெருந் திருமாவளவன்
# புறநானூறு தொகுப்பமைதி

## பகுப்பமைதி

### பொது

:198 199 பாண்டியன் இலவந்திகைப்பள்ளித் துஞ்சிய நன்மாறன்
:200 201 202 பாரிமகளிர்
:203 சேரமான் பாமுள்ளூர் எறிந்த இளஞ்சேட்சென்னி
:204 வல்வில் ஓரி
# புறநானூறு தொகுப்பமைதி

## பகுப்பமைதி

### பரிசில் நீட்டித்தல்

:205 கடியநெடு வேட்டுவன்
:206 அதியமான் நெடுமான் அஞ்சி
:207 இளவெளிமான்
:208 அதியமான் நெடுமான் அஞ்சி
:209 மூவன்
:210 211 சேரமான் குடக்கோச் சேரல் இரும்பொறை
# புறநானூறு தொகுப்பமைதி

## பகுப்பமைதி

### கையறுநிலை

:212-223 கோப்பெருஞ்சோழன்
:224 சோழன் கரிகால் பெருவளத்தான்
:225 சோழன் நலங்கிள்ளி
:226 227 228 சோழன் குராப்பள்ளித்துஞ்சிய கிள்ளிவளவன்
:229 சேரமான் யானைகடண்சேய் மாந்தரஞ்சேரல் இரும்பொறை
:230 அதியமான் தகடூர்ப் பொருது வீழ்ந்த எழினி
:231 232 அதியமான் நெடுமான் அஞ்சி
:233 234 வேள் எவ்வி
:235 அதியமான் நெடுமான் அஞ்சி
:236 வேள் பாரி
:237 238 வெளிமான்
:239 நம்பி நெடுஞ்செழியன்
:240 241 ஆய்
:241 242 ஒல்லையூர் கிழான் பெருஞ்சாத்தன்
:243 இளமை
:244 -
:245 பெருங்கோப்பெண்டு, சேரமான் கோட்டம்பலத்துத் துஞ்சிய மாக்கோதை மனைவி
:246 247 பெருங்கோப்பெண்டு, பூதப்பாண்டியன் தேவி
# புறநானூறு தொகுப்பமைதி

## பகுப்பமைதி

### கலவை

:248-250 மைம்மை
:251-252 தாபத வாகை என்னும் துறவு வாழ்க்கை பற்றிக் கூறும் பாடல்கள்
:253-256 முதுபாலை
:257 முதல் -  
:ஆனந்தப்பையுள்,
:இயன்மொழி,
:உண்டாட்டு,
:உவகைக் கலுழ்ச்சி,
:எருமை மறம்,
:ஏர்க்கள-உருவகம்,
:ஏறாண்-முல்லை,
:களிற்றுடனிலை,
:குடிநிலை-உரைத்தல்,
:குதிரை மறம்,
:கையறுநிலை,
:செருவிடை வீழ்தல்,
:தானைநிலை,
:தானை-மறம்,
:நீள்-மொழி,
:நூழிலாட்டு,
:நெடுமொழி,
:பரிசில் கடாநிலை,
:பாண்பாட்டு,
:பார்ப்பன-வாகை,
:பிள்ளைப் பெயர்ச்சி,
:பூக்கோள்-காஞ்சி,
:பூவைநிலை,
:பெருங்காஞ்சி,
:பெருஞ்சோற்றுநிலை,
:பேய்க்காஞ்சி,
:மகள்-பால்-காஞ்சி,
:மறக்கள-வஞ்சி,
:மறக்கள-வேள்வி,
:மூதில்-முல்லை,
:வல்லாண்-முல்லை,
:வாழ்த்தியல்,
:வேத்தியல்,
என்றெல்லாம் பெயரிடப்பட்டுள்ள பல்துறைப் பாடல்கள் அங்கும் இங்குமாகக் கலந்து வருகின்றன.
# புறநானூறு தொகுப்பமைதி

## பகுப்பமைதி

### மன்னர் முதலானோர்

:359 அந்துவன் கீரன்
:360 தந்துமாறன்
:366 தருமபுத்திரன்
:367 சேரமான் மாரிவெண்கோ, பாண்டியன் கானப்பேரெயில் தந்த உக்கிரப் பெருவழுதி, சோழன் இராச-சூயம் வேட்ட பெருநற்கிள்ளி
:368 சேரமான் குடக்கோ நெடுஞ்சேரலாதன், சோழன் வேல்பல்-தடக்கை பெருநற்கிள்ளி
:369 சேரமான் கடலோட்டிய வேல்கெழு குட்டுவன்
:370 சோழன் செருப்பாழி எறிந்த இளஞ்சேட்சென்னி
:371 272 தலையாலங்கானத்துச் செருவென்ற நெடுஞ்செழியன்
:373 சோழன் குராப்பள்ளித் துஞ்சிய கிள்ளிவளவன்
:374 275 ஆய் அண்டிரன்
:376 ஓய்மான் நல்லியாதன்
:377 சோழன் இராச-சூயம் வேட்ட பெருநற்கிள்ளி
:378 சோழன் செருப்பாழி எரிந்த இளஞ்சேட்சென்னி
:379 ஓய்மான் வில்லியாதன்
:380 நாஞ்சில் வள்ளுவன்
:381 கரும்பனூர் கிழான்
:382 சோழன் நலங்கிள்ளி
:384 கரும்பனூர் கிழான்
:385 அம்பர் கிழான்
:386 சோழன் குளமுற்றத்துத் துஞ்சிய கிள்ளிவளவன்
:387 சேரமான் சிக்கற்பள்ளித் துஞ்சிய செல்வக்கடுங்கோ வாழியாதன்
:388 சிறுகுடி கிழான் பண்ணன்
:389 ஆதனுங்கன்
:390 அதியமான் நெடுமான் அஞ்சி
:391 பொறையாற்று கிழான்
:392 அதியமான் நெடுமான் அஞ்சி மகன் பொகுட்டெழினி
:393 சோழன் குளமுற்றத்துத் துஞ்சிய கிள்ளிவளவன்
:394 சோழிய ஏனாதி திருக்குட்டுவன்
:395 சோணாட்டுப் பிடவூர் கிழான் மகன் பெருஞ்சாத்தன்
:396 வாட்டாற்று எழினி-ஆதன்
:397 சோழன் குளமுற்றத்துத் துஞ்சிய கிள்ளிவளவன்
:398 சேரமான் வஞ்சன்
:399 தாமான் தோன்றிக்கோன்
:400 சோழன் நலங்கிள்ளி
# புறநானூறு தொகுப்பமைதி

## கருவிநூல்

- பதிப்பாசிரியர் குழு, *புறநானூறு* வெளியீடு - எஸ் ராஜன், 5 தம்புச்செட்டித்தெரு, சென்னை 1 – முதல் பதிப்பு 1955
# இடித்துரைப்பாளர்கள்

**இடித்துரைப்பாளர்கள்** அல்லது **ஊழலை அம்பலப்படுத்துபவர்கள்** (ஆங்கிலம்:Whistle blowers) பார்வையில் தென்படும் அநீதிகள் மற்றும் சட்டத்திற்குப் புறம்பான தவறுகளை உரியவர்களின் கவனத்திற்குக் கொண்டு செல்பவர்கள். உலகம் முழுவதும் மக்கள் நலத்திற்கு எதிராக செயல்படுகிறவர்களின் மற்றும் மக்களை ஏமாற்றுகிறவர்களின் முகத்திரையைக் கிழிக்கவும், அவர்களின் சட்டவிரோதமான செயற்பாடுகளை அரசு மற்றும் நீதித்துறையின் கவனத்திற்கு எடுத்துச் செல்பவர்களையும், அரசின் காதில் விழும்படியாக கூவி போராட்டங்களில் ஈடுபடுகிறவர்களையும் இடித்துரைப்பாளர்கள் என்றழைப்பர்.
# இடித்துரைப்பாளர்கள்

## இடித்துரைப்பாளர்களின் முக்கியப் பணிகள்

உறுதியான தகவல்களுடன் அல்லது ஆவணங்களுடன் இடித்துரைப்பாளர்கள் கீழ்கண்ட விடயங்கள் குறித்து அரசின் கவனத்திற்குக் கொண்டு செல்வார்கள்.  
1. சட்டம் மற்றும் விதிமுறைகளை மீறிய செயல்பாடுகள்
1. நிர்வாகச் சீர்கேடுகள்
1. நிதி முறைகேடுகள்
1. அதிகாரத்தை தவறாக பயன்படுத்துதல்
1. பொதுசுகாதாரத்திற்கு தீங்கிழைக்கும் செயல்கள்
1. பொதுமக்களின் பாதுகாப்பிற்கு தீங்கிழைக்கும் செயல்கள்  
இடித்துரைப்பாளர்களின் கோரிக்கைகளை அரசு கண்டு கொள்ளவில்லை எனில் அரசு மற்றும் பொதுமக்களின் கவனத்தை ஈர்க்கும் பொருட்டு போராட்டங்கள் நடத்துவர்.
# இடித்துரைப்பாளர்கள்

## இந்தியாவில் இடித்துரைப்பாளர்களுக்கான பாதுகாப்பு சட்டம்

சமூக விரோதிகளிடமிருந்து இடித்துரைப்பாளர்களைக் காக்கும் பொருட்டு, இடித்துரைப்பாளர்கள் பாதுகாப்பு சட்ட மசோதா 2011, இந்திய நாடாளுமன்றத்தின் கீழ் அவையில் (லோக் சபை) 28-12-2011-இல் நிறைவேற்றப்பட்டது. இதே சட்ட மசோதா நாடாளுமன்ற மேலவை (ராஜ்ஜிய சபை)யில் 21-02-2014-இல் நிறைவேற்றப்பட்டது. ஜம்மு & காஷ்மீர் மாநிலத்திற்கு மட்டும் இடித்துரைப்பாளர்களுக்கான பாதுகாப்புச் சட்டம் பொருந்தாது இந்தியக் குடியரசுத் தலைவர் இம்மசோதாவுக்கு 09-05-2014-இல் ஒப்புதல் அளித்ததின் காரணமாக, இடித்துரைப்பாளர்களுக்கான பாதுகாப்பு சட்டம் அரசின் நடைமுறைக்கு வந்துவிட்டது.
# இடித்துரைப்பாளர்கள்

## பாதுகாப்பு சட்டத்தின் நன்மைகள்

ஊழல்கள் மற்றும் முறைகேடுகள் வெளிக்கொணர்வதால், இடித்துரைப்பாளர்களுக்கு பாதுகாப்பு அற்ற சூழ்நிலை நிலவிய சூழ்நிலையை அகற்றவும், அச்சமின்றி ஊழல்களையும் முறைகேடுகளையும் வெளிக்கொணர ஊக்குவிக்கவும் இடித்துரைப்பாளர்களுக்கான பாதுகாப்பு சட்டம் வழிவகை செய்கிறது.  
மேலும் தவறான தகவல்களை தெரிவிப்பவர்களுக்கு இரண்டு ஆண்டு சிறை தண்டனையும், ரூபாய் 30,000/- அபராதமும் விதிக்கப்படும் என்பது இச்சட்டத்தின் சிறப்பம்சமாகும்.
# வி. கே. மூர்த்தி (ஒளிப்பதிவாளர்)

**வெங்கடராம பண்டிட் கிருஷ்ணமூர்த்தி** (ஆங்கிலம்: *Venkatarama Pandit Krishnamurthy*, ; நவம்பர் 26, 1923 – ஏப்ரல் 7, 2014.) இந்திய திரைப்பட ஒளிப்பதிவாளர். இவர் வயலின் கலைஞரும் இந்திய விடுதலைப் போராட்டத்தில் கலந்துகொண்டு சிறைக்குச் சென்ற விடுதலைப் போராட்ட வீரருமாவார். இயக்குநர் குரு தத்துடன் இணைந்து அவரது திரைப்படங்களுக்கு ஒளிப்பதிவாளராகப் பணியாற்றியவர். இந்திய திரைப்படங்களில் கருப்பு-வெள்ளை பின்னணியில் சிறந்த ஒளிப்பதிவுகளைத் தந்தவர். இந்தியாவின் முதல் சினிமாஸ்கோப் திரைப்படமான ’காகஸ் கி ஃபூல்’ திரைப்படத்திற்கு இவர்தான் ஒளிப்பதிவாளர். திரைப்படத் துறைக்கு, குறிப்பாக இந்திய திரைப்படத்துறைக்கு இவர் அளித்த பங்களிப்புகளுக்காக இவருக்கு பன்னாட்டு இந்திய திரைப்பட அகாதமி (IIFA) வாழ்நாள் சாதனையாளர் விருதினை 2005 ஆம் ஆண்டில் வழங்கியது. மேலும் இவரது பணியினை சிறப்பிக்கும் விதமாக இவருக்கு ஜனவரி 19, 2010 இல் தாதாசாகெப் பால்கே விருது (2008) வழங்கப்பட்டது.
# வி. கே. மூர்த்தி (ஒளிப்பதிவாளர்)

## இளமைப் பருவம்

நவம்பர் 26, 1923 இல் மைசூரில் பிறந்தவர் வி. கே. மூர்த்தி. தனது பள்ளிக்கல்வியை லட்சுமிபுரம் பள்ளியில் பயின்றபோது இசையை விருப்பப் பாடமாகத் தேர்வு செய்து வயலின் வாசிக்கக் கற்றுக்கொண்டார். 1946 இல் பெங்களூருவிலுள்ள ஸ்ரீ ஜெயச்சாமராஜேந்திர தொழிற்நுட்பப் பயிலகத்தில் ஒளிப்பதிவில் பட்டயப் படிப்பினை முடித்தார். கட்புல ஊடகத்தின் (visual medium) மீது கொண்ட அளவற்ற ஈடுபாட்டால் படிப்பைப் பாதியில் விட்டுவிட்டு பம்பாய்க்குச் (இன்றைய மும்பை) சென்றார்.
# வி. கே. மூர்த்தி (ஒளிப்பதிவாளர்)

## பணி

திரைப்படத்துறையில், மூர்த்தி *மகாராணா பிரதாப்* உடன் தனது பயணத்தை துவக்கினார். 1951 ஆம் ஆண்டில் வெளியான ’பாஜீ’ (Baazi) இந்தித் திரைப்படத்தில் உதவி ஒளிப்பதிவாளராகப் பணியாற்றினார். இத் திரைப்படம் இயக்குநர் குரு தத் இயக்கிய முதல் திரைப்படமாகும். மூர்த்தியின் ஒளிப்பதிவின் சிறப்பைக் கண்ட குரு தத், ’’ஜால்’’ (1952) என்ற தனது அடுத்த திரைப்படத்திற்கு மூர்த்தியையே ஒளிப்பதிவாளராகத் தேர்வு செய்தார். இத் திரைப்படத்திற்கு மூர்த்தி தலைமை ஒளிப்பதிவாளராகப் பணியாற்றினார். அதிலிருந்து குரு தத்தின் இறப்பு வரை (1964) அவரது அனைத்துத் திரைப்படங்களுக்கும் மூர்த்தியே ஒளிப்பதிவாளாக இருந்தார்.  
1959 இல் குருதத்தின் இயக்கத்திலும் மூர்த்தியின் ஒளிப்பதிவிலும் உருவான ’’காகஸ் கே ஃபூல்’’ திரைப்படம் குருதத் இயக்கிய திரைப்படங்களிலேயே சிறந்த திரைப்படமாகக் கருதப்பட்டு பல விருதுகளையும் பரிசுகளையும் பெற்றது. மேலும் ஒளிப்பதிவிலும் பல விருதுகள்பெற்று இந்தியத் திரைப்பட வரலாற்றில் சாதனை படைத்தது. இப்படத்திற்காக மூர்த்திக்குச் சிறந்த ஒளிப்பதிவாளருக்கான ஃபிலிம்பேர் விருது வழங்கப்பட்டது. 1962 ஆண்டில் வெளியான :சாகிப் பீபி அவுர் குலாம்” திரைப்படமும் இவருக்கு விருதினைப் பெற்றுத் தந்தது. இயக்குநர் குரு தத்தின் இறப்புவரை மூர்த்தி அவரது திரைப்படங்களுக்கு மட்டுமே ஒளிப்பதிவாளராக இருந்தார். குரு தத்துடன் இணைந்து பணியாற்றிய வெற்றித் திரைப்படங்களில் சில: *பியாசா*, *சாகிப் பீபீ அவுர் குலாம்*, *ஆர் பார்*.  
குரு தத்தின் மரணத்திற்குப் பின் இயக்குநர் கமல் ஆம்ரோகியுடன் இணைந்து அவரது மிகச் சிறந்த திரைப்படங்களான *பாகீசா (Pakeezah)* மற்றும் *ரசியா சுல்தான்* இரண்டிலும் பணியாற்றினார். பின்வந்த நாட்களில், பிரமோத் சக்கரவர்த்தி, சியாம் பெனகல், கோவிந்த் நிகலானி போன்ற இயக்குநர்களின் திரைப்படங்களுக்கு ஒளிப்பதிவு செய்தார்.  
ராஜேந்திர சிங் பாபு இயக்கித் தாயாரித்த கன்னடத் திரைப்படமான ’’ஹூவு ஹான்னு’’ வின் (1993) ஒளிப்பதிவாளராகப் பணியாற்றிய மூர்த்தி அத் திரைப்படத்தில் ஒரு சிறு கதாபாத்திரத்தில் நடிக்கவும் செய்திருந்தார். சியாம் பெனகல் இயக்கத்தில் தூர்தஷனில் ஒளிபரப்பான ’’பாரத் ஏக் கோஜ்’’ தொடரின் ஒளிப்பதிவாளராகவும் பணி புரிந்தார்.
# வி. கே. மூர்த்தி (ஒளிப்பதிவாளர்)

## திரைப்படங்கள்

மூர்த்தி ஒளிப்பதிவாளராகப் பணியாற்றிய திரைப்படங்களில் குறிப்பிடத்தக்கவை:
1. தீதார் (1992)
1. குலே ஆம் (1992)
1. கல்யுக் அவுர் ராமாயண் (1987)
1. நாஸ்திக் (1983)
1. ஜுக்னூ (1973)
1. நயா ஜமானா (1971)
1. சூரஜ் (1966)
1. லவ் இன் டோக்கியோ (1966)
1. ஜித்தீ (1964)
1. சாஹிப் பீபீ அவுர் குலாம் (1962)
1. சௌதவின் கா சாந்த் (Chaudhvin Ka Chand) (1960)
1. காகஸ் கே ஃபூல் (1959)
1. 12 ஓ'கிளாக் (1958)
1. பியாசா (1957)
1. சி.ஐ.டி (1956)
1. மிஸ்டர் & மிசர்ஸ். '55 (1955)
1. ஆர்-பார் (1954)
1. ஜால் (1952)
1. பாஜீ (1951)
# வி. கே. மூர்த்தி (ஒளிப்பதிவாளர்)

## விருதுகள்

- சிறந்த ஒளிப்பதிவாளருக்கான ஃபிலிம்பேர் விருது - ’’காகஸ் கே ஃபூல்’’ (1959)
- சிறந்த ஒளிப்பதிவாளருக்கான ஃபிலிம்பேர் விருது - சாகிப் பீபீ அவுர் குலாம் (1962)
- பன்னாட்டு இந்திய பிலிம் அகாதமியின் வாழ்நாள் சாதனையாளர் விருது - ஆம்ஸ்டர்டாம், 2005.
- தாதா சாஹெப் பால்கே விருது, 2008
# வி. கே. மூர்த்தி (ஒளிப்பதிவாளர்)

## பணி ஓய்வும் இறப்பும்

2001 ஆம் ஆண்டு தனது 80 ஆவது வயதில் மூர்த்தி, திரைப்படத் துறையிலிருந்து ஓய்வெடுக்கும் எண்ணத்தில் மும்பையிலிருந்து பெங்களூருக்குக் குடிபெயர்ந்தார். ஏப்ரல் 7, 2014 இல் தனது 91 ஆவது வயதில் தனது பெங்களூரு இல்லத்தில் மரணமடைந்தார்.